TV2/NORD fortalte mandag aften om forholdene. Bioanalytikerne har nu i 38 år været indkvarteret i midlertidige barakker, hvor pladsen er trang og vinduerne så utætte, at der er sat gaffa-tape på for at holde vinden ude. - Hvis indeklimaet er under det niveau, som er beskrevet i loven, så vil vi gå ind og give et påbud. Jeg tror, det er sandsynligt, at der vil være ting, som der skal gøres noget ved, siger Tilsynschef fra Arbejdstilsynet Jesper Sandberg. Jesper Sandberg vil nu kigge nærmere på sagen og vurdere, hvad Arbejdstilsynet vil foretage sig. Hvis der gives påbud, så er det op til Aalborg Sygehus at løse problemer.
Arbejdstilsynet overvejer et kontrolbesøg Aalborg Sygehus for at kigge nærmere på arbejdsforholdene for bioanalytikerne.